2001/430/EY: Komission päätös, tehty 7 päivänä kesäkuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/356/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2001) 1605)



Virallinen lehti nro L 153 , 08/06/2001 s. 0033 - 0033



Komission päätös, tehty 7 päivänä kesäkuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/356/EY muuttamisesta kolmannen kerran (tiedoksiannettu numerolla K(2001) 1605) (ETA:n kannalta merkityksellinen teksti) (2001/430/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Saatuaan tiedon suu- ja sorkkataudin esiintymisestä Yhdistyneessä kuningaskunnassa komissio teki päätöksen 2001/356/EY(4), sellaisena kuin se on viimeksi muutettuna päätöksellä 2001/415/EY(5), tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa. (2) Suu- ja sorkkataudin yhteisön torjuntatoimenpiteitä otetaan käyttöön 18 päivänä marraskuuta 1985 annetussa neuvoston direktiivissä 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla. (3) Neuvoston päätöksessä 90/424/ETY(7), sellaisena kuin se on viimeksi muutettuna neuvoston päätöksellä 2001/12/EY(8), säädetään eläinlääkintäalan menoista. (4) Tautitilanteen kehityksen perusteella vaikuttaa aiheelliselta jatkaa toimenpiteitä ja sen lisäksi mukauttaa aluejakoa erityisesti niin, että Pohjois-Irlantia ja Mansaarta koskevat rajoitukset poistetaan. (5) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 12 ja 13 päivänä kesäkuuta 2001, ja toimenpiteitä mukautetaan tarvittaessa. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/356/EY seuraavasti: 1) Korvataan 15 artiklassa oleva päivämäärä päivämäärällä "20 päivän heinäkuuta 2001". 2) Korvataan liitteessä I ilmaisu "Iso-Britannia, Pohjois-Irlanti" ilmaisulla "Yhdistynyt kuningaskunta Pohjois-Irlantia ja Mansaarta lukuun ottamatta". 3) Korvataan liitteessä II ilmaisu "Iso-Britannia, Pohjois-Irlanti" ilmaisulla "Yhdistynyt kuningaskunta Pohjois-Irlantia ja Mansaarta lukuun ottamatta". 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä kesäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 125, 5.5.2001, s. 46. (5) EYVL L 130, 12.5.2001, s. 47. (6) EYVL L 149, 2.6.2001, s. 38. (7) EYVL L 224, 18.8.1990, s. 19. (8) EYVL L 3, 6.1.2001, s. 27.